[Смяна на правата (CHMOD) на даден файл](/bg/kb/view/534_smyana_na_pravata_chmod_na_daden_fayl "Смяна на правата (CHMOD) на даден файл")

 CHMOD (Change mode) е команда която определя правата за определен файл или директория. Грешно зададени права могат да бъдат причина за съобщения като "Forbidden" или "Internal Server Error", когато се опитате да заредите файл в браузър или да видите съдържанието на някоя директория.
Най-често използваните права за видовете файлове и директории са както следва:

PHP скриптове, HTML страници, картинки, видео файлове трябва да имат права за писане и четене от собственика на файла и права за четене от всички останали . Най-често използвани са 644, 664, 755
Perl скриптове трябва да имат права за изпълнение от собственика и права за четене от групата и всички останали - 755 или 775
Файлове, съдържащи данни или конфигурационни файлове могат да имат права за достъп само от собственика, т.е права 400, 600
Директории на вашия сайт трябва да имат права за четене/писане/изпълнение за собственика и права за четене/изпълнение за групата и останалите - 755

Кратко описание на видовете права

--- (или 0) = няма права
r-- (или 4) = права за четене
rw- (или 6) = права за четене/писане
r-x (или 5) = права за четене/изпълнение
rwx (или 7) = права за четене/писане/изпълнение

Например, 664(rw-rw-r) обозначават следните права: четене/писане за собственика, четене/писане за групата, четене за останалите. Повечето инсталации на уеб скриптове изискват да направите CHMOD на 755, което означава, че трябва да промените правата на файла да бъдат 755.
Важно: Права 777 или 666 не са необходими. Ако инсталация на скрипт изисква такива права, моля използвайте 775.
Инструкции за смяна на права (CHMOD) през FTP програма:
1. Свържете се към вашия акаунт на хостинг сървъра и влезте в директорията където се намират файловете на които искате да смените правата за достъп.
2. Маркирайте/Изберете файловете за които искате промените правата.
3. Намерете командата "file permission" или "chmod" във вашата FTP програма и задайте желаните права. По принцип правата са разделени на три групи както е показано на картинката по-долу.Също така в повечето FTP програми има текстово поле, където може да въведете желаните права директно. Първата група права са за собственика, втората за групата и третата за останалите (вкл. хората, зареждащи вашата страница).
След като изберете или въведете желаните права, натиснете бутона "OK" и FTP програмата ще направи съответните промени на сървъра.

Инструкции как да смените правата на даден файл, използвайки Файловия мениджър в Контролния панел, може да намерите тук.

 